Rizvan Utsiyev

Rizvan Raşitoviç Utsiyev (; ) — müdafiəçi mövqeyində çıxış edən Rusiya futbolçusu. Qroznı şəhərinin təmsilçisi "Axmat" klubunun kapitan sarğısını daşıyır.

 Karyerası 

 Klub 
Yar Çallı şəhərinin "KAMAZ" və Qroznı şəhərinin "Terek" klublarının yetirməsidir, sonuncu onun 2005-ci ildə peşəkar karyerasına başladığı klub idi. Rusiya Premyer Liqasında ilk oyununa 6 noyabr 2005-ci ildə çıxdı, həmin oyun 29-cu tur çərçivəsində Moskvanın "Lokomotiv" klubuna qarşı oldu, Utsiyev ikinci hissədə digər oyunçunu əvəz etdi. Bundan əlavə, o mövsüm klubun ehtiyat heyətində 24 oyun keçirdi və 1 qol vurdu. "Terek" Premyer Liqada vəsiqəsini itirdiyi üçün Rizvan növbəti 2 mövsümü komanda ilə Birinci Divizionda keçirdi. 2006-cı ildə turnirin 7 matçında oyuna çıxdı. 2007-ci ildə Birinci Divizionda 2 matçda meydanda oynadı və klub ilə birlikdə çempionatın gümüş mükafatçısı oldu. 2007 mövsümünün bir hissəsini İkinci Divizionun "Yuq" zonasında çıxış edən Rızdvyanı qəsəbəsinin "Kavkaztransqaz-2005" klubunda icarə əsasında keçirdi və oynadığı 13 oyunda 2 qol müəllifi oldu. 2008-ci ildə "Terek" gənclər komandasında 25 oyun keçirdi, rəqib qapısına 1 qol vurdu. 20 sentyabr 2009-cu ildə Premyer Liqada 2-ci oyununu keçirdi, belə ki 22-ci tur çərçivəsində əsas heyətdə "Amkar Perm" klubuna qarşı oyunda tam 90 dəqiqə oynadı və 9-cu dəqiqədə "qeyri-idman davranışına" görə sarı vərəqə aldı. 2010-cu ildə çempionatda 25 oyun keçirdi, 2 qol vurdu və klubun rəsmi saytında hər turdan sonra keçirilən müntəzəm səsvermənin nəticələrinə görə "Terek"in mövsüm ərzində ən yaxşı oyunçusu seçildi. 2012-ci ilin sentyabr ayında Rusiya çempionatının 2012/13 mövsümünün 7-ci tur çərçivəsində Utsiyev elə öz cərimə meydançasında komanda yoldaşı Antonio Ferreyra ilə toqquşaraq başından zədə aldı. Bir neçə həftə meydançadan uzaq qalsa da tezliklə əsas komandaya qayıtdı. 2014/15 mövsümündə 25 oyun keçirdi və iki qol vurdu.

 Milli komanda 
19 avqust 2011-ci ildə Rizvan Belarusiya milli Olimpiya komandasına qarşı oyuna ikinci Rusiya milli komandasının düşərgəsinə çağırıldı.

 Nailiyyətləri 
"Terek"

 Birinci Divizionda 2-ci yer (klub üst liqaya vəsiqə qazandı): 2007

 Mükafatları 
 "Çeçenistan Respublikasına xidmətlərinə görə" medalı (2014)

 İstinadlar 

Utsiyev
Utsiyev
Utsiyev
Utsiyev
Kateqoriya:Rusiya milli gənclər futbol komandasının oyunçuları